《九月三日山堂桂花经雨而落慨然有作》
明代·谢肃

桂树花𨳩涧水南，花时无柰雨涔涔。回风𣪚漫天垂粟，初日苍凉地布金。

汉武馆中犹剩馥，月娥宫里更清阴。谁知楚客淹留意，宁与山猿自在吟。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。